9.9.2022
MT
Il-Ġurnal Uffiċjali tal-Unjoni Ewropea
C 347/165 Il-Ħamis 10 ta’ Marzu 2022
82.
Jistieden lis-SEAE jwettaq analiżi sistematika tal-kunflitti b'perspettiva integrata tal-ġeneru bbażata fuq analiżi tal-ġeneru u analiżi tal-kunflitti inklużiva fir-rigward tal-ġeneru, b'mod partikolari fir-rigward tal-missjonijiet u l-operazzjonijiet tal-PSDK u l-attivitajiet fl-ambitu tal-Faċilità Ewropea għall-Paċi; jisħaq fuq il-ħtieġa ta' riżorsi suffiċjenti biex jinbnew u jissaħħu l-għarfien espert u l-kapaċità tal-UE li twettaq analiżijiet tar-riskji u tal-kunflitti b'perspettiva integrata tal-ġeneru, u dan għandu jinvolvi l-għoti ta' attenzjoni speċifika lill-ugwaljanza bejn il-ġeneri u l-iżgurar tal-parteċipazzjoni sinifikanti tan-nisa u tal-gruppi żvantaġġati;
83.
Jindika l-importanza li l-kunċett tas-sigurtà tal-bniedem u l-approċċ tal-ġeneru jintrabtu flimkien; jappella lill-UE tuża l-kunċett tas-sigurtà tal-bniedem kif stabbilit fir-Riżoluzzjoni 66/290 tal-Assemblea Ġenerali tan-NU u fl-aġenda tagħha dwar id-WPS; jinsisti li s-sigurtà trid tiffoka fuq il-ħajjiet tal-bnedmin u l-protezzjoni tagħhom minn theddid bħall-vjolenza, in-nuqqas ta' edukazzjoni, il-kura tas-saħħa, l-ikel jew l-indipendenza ekonomika; jistieden lill-Kummissjoni, lis-SEAE u lill-Istati Membri jiżviluppaw u jippromwovu l-aġenda tad-diżarm tan-NU; jinsisti li jkun hemm politika barranija femminista id-diżarm u n-nonproliferazzjoni;
84.
Jindika li n-nisa huma affettwati b'mod sproporzjonat mill-vjolenza sesswali b'rabta mal-kunflitti u minn ksur ieħor tad-drittijiet tal-bniedem imwettaq b'impunità, inkluż riskju akbar ta' traffikar ta' bnedmin; jisħaq fuq il-ħtieġa li jiġi żgurat li n-nisa u l-bniet li kienu vittmi ta' vjolenza sesswali f'żoni u f'pajjiżi ta' kunflitt, jingħataw kura u trattament xierqa u olistiċi, u kumpens effettiv u fil-pront; jinnota li din is-sistema diġà qed taħdem fejn hija applikata u li tippermetti wkoll li dawn il-vittmi jerġgħu jiġu integrati fis-soċjetà; ifakkar fl-importanza tal-ġlieda kontra l-istigmatizzazzjoni tal-vittmi; jappella għall-kontinwità tal-appoġġ għal miżuri li jipprovdu lin-nisa f'kuntesti ta' kunflitt u ta' emerġenza b'pakketti ta' assistenza fir-rigward tal-SRHR, billi jiġu ffinanzjati u appoġġjati organizzazzjonijiet tal-ewwel linja u organizzazzjonijiet immexxija min-nisa;
85.
Ifakkar li n-nisa u l-bniet huma affettwati b'mod sproporzjonat minn kunflitti armati; jiddeplora l-użu tal-vjolenza sesswali bħala arma tal-gwerra u jinsisti fil-ħtieġa urġenti li din tiġi miġġielda kif ukoll li tiġi miġġielda l-impunità, billi l-awturi jitressqu quddiem il-ġustizzja; jisħaq ukoll li n-nisa spiss huma l-ewwel vittmi tal-ispostament tal-popolazzjoni f'żoni ta' kunflitt, u spiss huma mċaħħda mill-awtonomija ekonomika tagħhom u mill-aċċess għall-edukazzjoni u għal servizzi ta' saħħa sesswali u riproduttiva affidabbli; jenfasizza l-ħtieġa li jiġi żgurat aċċess għall-edukazzjoni u l-impjiegi għal popolazzjonijiet spostati minn kunflitti jew diżastri naturali; jistieden lill-Kummissjoni u lill-Istati Membri jaħdmu mal-pajjiżi sħab u mal-forzi armati tagħhom biex jiżguraw l-infurzar xieraq tar-Raba' Konvenzjoni ta' Ġinevra dwar il-protezzjoni ta' persuni fi żmien ta' gwerra, b'enfasi speċifika fuq il-prevenzjoni u l-ikkastigar tal-vjolenza sesswali;
86.
Jesprimi dispjaċir għan-nuqqas ta' kunsiderazzjoni fil-GAP III tal-wirt kulturali bejn il-pajjiżi u r-rwol tan-nisa fil-protezzjoni u l-iżvilupp tiegħu; jistieden lill-Kummissjoni u lis-SEAE jiżviluppaw programmi li għandhom l-għan li jipproteġu u jirrikonoxxu l-wirt u t-tradizzjonijiet kulturali żviluppati min-nisa, li ta' spiss ma jiġux innutati, speċjalment matul iċ-ċiklu kollu tal-kunflitt;
L-iżgurar ta' azzjoni umanitarja reattiva għal kwistjonijiet ta' ġeneru
87.
Jesprimi dispjaċir għall-fatt li l-komunikazzjoni reċenti tal-Kummissjoni dwar l-azzjoni umanitarja tal-UE: sfidi ġodda, l-istess prinċipji (COM(2021)0110), ma tindirizzax biżżejjed il-perspettiva tal-ġeneru f'kuntesti umanitarji; jistieden lill-Kummissjoni tipprovdi proposti aktar konkreti dwar nefqa, programmi, traċċar u valutazzjoni speċifiċi ta' attivitajiet relatati mal-ġeneru f'kuntesti umanitarji, u telabora miżuri biex tkompli tiżviluppa azzjoni umanitarja tal-UE adattata u effiċjenti u reattiva għal kwistjonijiet ta' ġeneru, fid-dawl tal-opportunità ppreżentata mill-approċċ tar-rabta tripla bejn l-aspett umanitarju, l-iżvilupp u l-paċi biex jiġu protetti d-drittijiet tan-nisa u tal-bniet u tiġi promossa l-ugwaljanza bejn il-ġeneri fil-kuntesti kollha;
Il-bini ta' soċjetà ekoloġika u diġitali
88.
Jilqa' l-inklużjoni fil-GAP III tal-qasam ta' prijorità dwar it-tibdil fil-klima, peress li t-tibdil fil-klima mhuwiex newtrali fir-rigward tal-ġeneru, minħabba li jaġixxi bħala amplifikatur tal-inugwaljanzi eżistenti bejn il-ġeneri, speċjalment għall-foqra, iż-żgħażagħ u l-popli indiġeni, u speċjalment f'ambjenti fraġli; japprezza d-determinazzjoni tal-UE li tindirizza kwistjonijiet tal-ġeneru fil-kuntest tat-tranżizzjoni ekoloġika, minħabba l-impatt intersezzjonali u sproporzjonat tat-tibdil fil-klima fuq in-nisa u l-bniet, b'mod partikolari fil-pajjiżi li qed jiżviluppaw; jisħaq fuq il-ħtieġa li n-nisa u l-bniet jiġu